open-index/open-wikipedia-markdown huggingface dataset:
Depresanti

[right|thumb|[Alkoholiskie dzērieni — vieni no visbiežāk lietotajiem depresantiem]]
**Depresanti** ir vielas, kas pazemina modrību un uzbudināmību. Depresanti pasaulē plaši tiek lietoti kā recepšu zāles un nelegālas vielas. Depresantus galvenokārt lieto kā pretstresa, pretsāpju, miegu izraisošus līdzekļus, tiem mēdz būt ne tik vēlamas blakusparādības kā kognitīvo un atmiņas spēju vājināšanās, muskuļu vājums, zems asinsspiediens un lēna sirdsdarbība; pielietojot lielās devās — arī pilnīga ķermeņa anestēzija un pat nāve. Depresanti galvenokārt iedarbojas uz GABA un opioīdu receptoriem.

Pie depresantu klases pieder:
* etanols un alkoholiskie dzērieni,
* opioīdi (heroīns, morfīns, metadons u.c.),
* barbiturāti,
* benzodiazepīni.

Ir vairākas citas substances, kam piemīt depresantu īpašības: marihuāna, sarkanā mušmire, inhalanti, dislāpekļa oksīds, dekstrometorfāns, ketamīns, difenhidramīns u.c.
Maikls Kolinss

**Maikls Kolinss** (; dzimis , miris ) bija ASV astronauts un lidotājs izmēģinātājs.

## Biogrāfija
Maikls Kolinss piedzima  Romā ASV militārā atašeja ģenerālmajora Džeimsa Kolinsa ģimenē.
1952. gadā viņš ieguva bakalaura grādu ASV Militārajā akadēmijā un iestājās ASV Gaisa spēkos. Pēc pilotu apmācības kursa dienēja par lidotāju. No 1954. līdz 1957. gadam viņa vienība bija dislocēta Francijā, 1961. gadā Kolinss Edvardsas aviobāzē ieguva eksperimentālo lidojumu izmēģinātājpilotu kvalifikāciju.

1963. gada oktobrī Maiklu Kolinsu uzņēma trešajā *NASA* astronautu grupā. Viņš gatavojās lidojumam *[[Gemini (kosmiskais projekts)|Gemini]]* programmā kā *[[Gemini 7]]* dublieru apkalpes pilots.
Pirmo lidojumu kosmosā Maikls Kolinss veica *[[Gemini 10]]* misijā 1966. gada jūlijā, kuras laikā veica divas iziešanas kosmosā.

1966. gada septembrī Kolinsu iekļāva *Apollo* otrās pilotējamās misijas dublieru apkalpē. Pēc *Apollo 2* lidojuma atcelšanas viņu pārcēla uz *[[Apollo 8]]* pamatapkalpi kā komandmoduļa pilotu. 1968. gada jūlijā medicīniskās apskates laikā viņam konstatēja kakla diska trūci un veica operāciju.
1969. gada jūlijā viņš piedalījās pirmajā pilotējamā Mēness misijā *[[Apollo 11]]* un bija kosmosa kuģa orbitālā bloka pilots.
NASA M. Kolinss atstāja 1970. gadā.

Miris  pēc slimošanas ar vēzi.

## Kosmisko lidojumu kopsavilkums

## Iziešana atklātā kosmosā

## Atsauces

## Ārējās saites

* Oficiālā NASA biogrāfija 
* International Space Hall of Fame  
* Encyclopedia Astronautica 
* Майкл Коллинз
Kolbušova

**Kolbušova** () ir pilsēta Polijas dienvidaustrumos, Piekarpatu vojevodistē uz ziemeļrietumiem no Žešovas. Kolbušova vēsturiski piederējusi Tarnovsku magnātu dzimtai. Polijas dalīšanā tā nokļuva Austrijas impērijas sastāvā. Otrā pasaules kara laikā pilsētas pievārtē atradās vācu raķešu V-1 un V-2 izmēģinājumu poligons. Pilsētā atrodas etnogrāfiskais brīvdabas muzejs.
Kaspars Dāvids Frīdrihs

**Kaspars Dāvids Frīdrihs** (; dzimis , miris ) bija vācu romantisma ainavu gleznotājs. Viņš tiek uzskatīts par sava laika nozīmīgāko vācu mākslinieku.

Studēja Kopenhāgenā, vēlāk apmetās Drēzdenē. Sākotnēji gleznoja ar akvareļiem, sēpiju un topogrāfiskos zīmējumus, vēlāk pievērsās eļļas krāsām. K. D. Frīdriha gleznotās ainavas bija melanholiskas.

Dzīves nogali Frīdrihs pavadīja aizmirstībā, un interese par viņa darbiem atkal parādījās tikai 20. gadsimtā. Gadsimta divdesmitajos gados Frīdrihu "atklāja" ekspresionisti. Idejas no viņa smēlās arī sirreālisti un eksistenciālisti. Frīdrihs kļuva īpaši populārs vienlaicīgi ar nacisma ietekmes palielināšanos, tāpēc pēc kara tikai septiņdesmitajos gados atkal ieņēma savu vietu kā viens no romantisma redzamākajiem māksliniekiem Vācijā un pasaulē.

## Frīdriha darbu galerija


Attēls:Caspar David Friedrich - Der Mönch am Meer.jpg|*Der Mönch am Meer*, 1808–10, *Alte Nationalgalerie*, Berlīne
Attēls:The Abbey in the Oakwood by Caspar David Friedrich.jpg|*Abtei im Eichwald*, 1809-10, *Alte Nationalgalerie*, Berlīne
Attēls:Caspar David Friedrich - Wanderer above the sea of fog.jpg|*[[Ceļinieks virs miglas jūras]]*, 1818, *Hamburger Kunsthalle*, Hamburga
Attēls:Caspar David Friedrich - Das Eismeer - Hamburger Kunsthalle - 02.jpg|*Das Eismeer*, 1823–24, *Hamburger Kunsthalle*, Hamburga


## Atsauces

## Ārējās saites

* Biogrāfija 
* Frīdriha gleznu reprodukcijas zeno.org
Kālmāns Grāmatnieks

**Kālmāns Grāmatnieks** (, , ; dzimis 1074. gadā, miris ) bija Ārpādu dinastijas Ungārijas karalis (no 1095. gada) un Horvātijas karalis (no 1097. gada) līdz savai nāvei 1116. gadā. Kālmāns tika uzskatīts par vienu no izglītotākajiem sava laika monarhiem. Viņa laikā tika izdoti likumu krājumi un hronikas. 

Sākot no 1096. gada Kālmāns saskārās ar Krusta karu karaspēka kustību caur karalistes teritoriju. Daļa no karaspēkiem, sevišķi nedisciplinētie karotāji, kurus vadīja zemāka ranga augstmaņi, nodarbojās ar laupīšanu un Kālmānam nācies pielietot spēku, lai to pārtrauktu. Tomēr krustnešu galvenie spēki Godfreja de Buljona vadībā caur valsti izgāja miermīlīgi, iespējams tāpēc, ka par ungāru ķīlnieku tika paņemts nākamais Jeruzalemes karalis Baldvins I.

1097. gadā Kālmāns sakāva horvātu spēkus kaujā pie Gvozdas kalna. Kaujā krita pēdējais Horvātijas nacionālās dinastijas karalis Petars Svačičs. Kālmāns 1102. gadā Biogradā pie jūras tika kronēts par Horvātijas karali, nodibinot Ungārijas un Horvātijas ūniju, kura eksistēja līdz 1918. gadam.

Kaut arī Kālmāns bija karaļa Gēzas I vecākais dēls, lielu daļu no mūža uz Kālmāna troni pretendēja arī viņa brālis Ālmošs līdz 1115. gadā pēc Kālmāna pavēles Ālmošs un viņa dēls Bēla II tika padarīti akli.
1116. gads

**1116**. () bija garais gads, kas sākās sestdienā.

## Notikumi

* Heinrihs V Salietis iebruka Itālijā
* rakstos pirmoreiz minēta Otepē

## Dzimuši

* 29. augusts - Francijas Filips (*Philippe de France*), Francijas karalis (miris 1131.)

## Miruši

* 3. februāris — Kālmāns Grāmatnieks (*Könyves Kálmán*), Ungārijas karalis (dzimis 1074.)
* nezināms datums - Romāns Vseslavičs (*Раман Всесла́вич*), Izjaslavas kņazs (dzimis ap 1060.)
Frīdrihs

**Frīdrihs** var būt:

* Frīdrihs (personvārds)

## Cilvēki ar šādu uzvārdu
* Arne Frīdrihs (*Arne Friedrich*), vācu futbolists;
* Frančesko Frīdrihs (*Francesco Friedrich*), vācu bobslejists;
* Kaspars Dāvids Frīdrihs (*Caspar David Friedrich*), vācu gleznotājs;
* Ariane Frīdriha (*Ariane Friedrich*), vācu vieglatlēte (dzimusi 1984. gadā);

## Cilvēki ar šādu vārdu
* Frīdrihs Nīče
* Frīdrihs Šillers

### Valdnieka vārds
* Frīdrihs Vilhelms Ketlers (1692-1711), Kurzemes hercogs 
* Frīdrihs I
* Frīdrihs II
* Frīdrihs III

## Skatīt arī
* Fridriha muiža
Kolumbija (upe)

**Kolumbija** () ir upe Kanādā un ASV, lielākā Ziemeļamerikas kontinenta rietumdaļas upe. 

Upe sākas no Kolumbijas ezera Klinšu kalnos Kanādas Britu Kolumbijas provincē. Augštecē plūst uz ziemeļrietumiem pa šauru dziļu ieleju. Pie 2697 m augstā Varšavas kalna upe strauji pagriežas uz dienvidiem; šeit 1970. gados uzbūvēts hidroelektrostacijas aizsprosts, kas veido Kinbasketa ezera ūdenskrātuvi. Pie Kāslgāras Kolumbija uzņem pietekas Kūtenejas ūdeņus un nedaudz tālāk dienvidos ieplūst ASV Vašingtonas štatā. Pēc Spokenas pietekas uzņemšanas upe pagriežas uz rietumiem un vēlāk uz dienvidaustrumiem, plūstot pa Kolumbijas plato. Pēc savas lielākās pietekas Sneikas uzņemšanas pie Kenevikas upe atkal pagriežas uz rietumiem, kur tā veido Vašingtonas un Oregonas štatu robežu, šķērso Kaskāžu kalnu grēdu un pie Astorijas ieplūst Klusajā okeānā. 

Kolumbijas upe ir 2000 km gara, tās garākā pieteka ir Sneika. Kolumbijas baseins () ir aptuveni Francijas lielumā un atrodas septiņos ASV štatos un vienā Kanādas provincē. Lielākās pietekas ir Sneika (1740 km gara, caurtece 1610 m³/s), Vilamita (301 km gara, caurtece 1060 m³/s) un Kūteneja (780 km gara, caurtece 868 m³/s). Lielākās pilsētas krastos ir Portlenda, Kenevika un Jakimo (visas ASV). Upē baseinā kopumā uzbūvētas 14 hidroelektrostacijas, kas dod 44 % no ASV hidroelektroenerģijas.

Pirmais no rietumniekiem, kas kuģoja pa upi uz augšu, bija amerikāņu kapteinis Roberts Grejs 1792. gadā ar kuģi *Columbia Rediviva* — upe nodēvēta kuģa vārdā. 

## Atsauces

## Ārējās saites
Katinons

**Katinons** jeb **benzoiletānamīns** ir monoamīnu grupas alkaloīds, ko iegūst no katas koka un kas ir ķīmiski līdzīgs efedrīnam, katīnam un citiem amfetamīniem. Tā ir galvenā katas koka psihoaktīvā viela. Katinons atšķiras no citiem amfetamīniem ar to, ka tam ir ketonu funkcionālā grupa.

Katinons ir iekļauts Latvijā kontrolējamo narkotisko vielu, psihotropo vielu un prekursoru I sarakstā (bīstamās psihotropās vielas, kuras var tikt izmantotas ļaunprātīgos nolūkos).

## Atsauces
Eduards Dāboliņš

**Eduards Dāboliņš** (segv. — apsesdēls, šalkonis; dzimis 1888. gada 20. aprīlī, miris 1948. gada 16. martā) ir latviešu leģionārs un nacionālais partizāns.

Dzimis Viesītes pagastā muižas kalpa ģimenē. 1919. gada jūlijā iestājies Latvijas Bruņotajos spēkos. Piedalījies Bermontiādē un vēlāk Latgales atbrīvošanā. 1924. gadā absolvējis Latvijas Kara skolu. Kā leitnants dienējis 1. Liepājas kājnieku pulkā, kur komandējis rotu. 1928. gadā veselības stāvokļa dēļ demobilizēts.

Pēc armijas vadījis savu zemnieku saimniecību Viesītes pagastā. Dāboliņš aktīvi piedalījies sabiedriskajā dzīvē, darbojies Aizsargu kustībā, par ko apbalvots ar Aizsargu medaļu "Par uzcītību" un Aizsargu "Nopelnu krustu". Latviešu Zemnieku savienības biedrs, neilgu laiku bijis iecelts par pagasta vecāko. 1935. gadā apbalvots ar Triju Zvaigžņu ordeni.

1940. gadā izvairījies no represijām un līdz pat 1941. gada vasarai slēpies pie paziņām Rīgā. Pēc Nacistiskās Vācijas uzbrukuma Padomju Savienībai izveidojis nacionālo partizānu grupu, kas uzbruka uz austrumiem bēgošajiem sarkanarmiešiem. Pēc vāciešu ienākšanas Latvijā dienējis kārtības dienestā. Kā policijas bataljona rotas komandieris 1941. gada ziemā nosūtīts uz Ļeņingradas fronti. No 1943. gada Dāboliņš dienēja Latviešu leģionā. 19. divīzijā komandējis rotu, bet jau vēlāk bataljonu. Paaugstināts par kapteini un apbalvots ar 1. un 2. šķiras Dzelzs Krustiem. Kara beigas piedzīvojis Kurzemes katlā.

Pēc vāciešu kapitulācijas kopā ar domubiedriem atkal aizgājis partizānos. 1946. gada nogalē ar savu vienību Dāboliņš darbojās dzimtās Viesītes pagasta mežos. Viņa grupa vairākas reizes sadūrās ar no Rīgas sūtītām NKVD ķērāju grupām, nogalinot kopumā 28 čekistus. Tikai 1948. gadā pēc četru stundu garas kaujas Dāboliņa grupa tika sakauta kaujā ar NKVD spēkiem paņemot sev līdzi četru čekistu dzīvības. Šīs kaujas vietā 1993. gadā tika uzstādīts piemiņas akmens.

## Atsauces
Alkilnitrīti

right|250px|thumb|Dažādi alkilnitrīti
**Alkilnitrīti** ir ķīmisko savienojumu grupa, kuru kopējā formula ir R−O−NO. Tie uzskatāmi par slāpekļpaskābes alkilesteriem. Tie ir nošķirami no nitrosavienojumiem, kam kopējā formula ir R−NO2 (alkilgrupa pievienota tieši slāpekļa atomam, nevis ar skābekļa tiltiņa starpniecību). Pirmie alkilnitrītu grupas pārstāvji ir gaistoši šķidrumi; metilnitrīts un etilnitrīts ir gāzveida stāvoklī, ja atrodas istabas temperatūrā un attiecīgā spiedienā.

Alkilnitrītus cilvēki izmanto kā inhalantus, lai apreibinātos. Galvenie apreibinošie alkilnitrīti ir izopropilnitrīts, izobutilnitrīts, butilnitrīts un amilnitrīts.
Polydor Records

***Polydor Records*** ir *[[Universal Music Group]]* piederoša mūzikas ierakstu kompānija, kas tika dibināta 1924. gadā. *Polydor Records* vadība atrodas Apvienotajā Karalistē. Kompānija ir sadarbojusies ar vairākiem pasaulē plaši pazīstamiem māksliniekiem. *Polydor Records* sākotnēji bija *[[Deutsche Grammophon]]* neatkarīga nodaļa.

## Ārējās saites

* Oficiālā mājaslapa
Oberhofa

**Oberhofa** () ir pilsēta Tīringenē, Vācijā. Tajā dzīvo 1530 cilvēki. Pilsētas tiesības Oberhofa ieguva 1985. gadā, taču pirmie iedzīvotāji apmetās uz dzīvi šeit 1641. gadā. Tas ir populārs ziemas sporta veidu centrs un veselības kūrorts. Tā vairākkārt ir rīkojusi Pasaules un Eiropas čempionātus dažādos sporta veidos, tāpat Oberhofā regulāri notiek dažādu ziemas sporta veidu — kamaniņu braukšanas, tramplīnlēkšanas, ziemeļu divcīņas un biatlona — Pasaules kausa posmi.

## Atsauces

## Ārējās saites

*
Džons Edvards Grejs

**Džons Edvards Grejs** (; dzimis , miris ) bija britu zoologs. Viņa jaunākais brālis Džordžs Grejs angļu zoologs un rakstnieks un tēvs Semjuels Frederiks Grejs — botāniķis un farmakologs.

Laikā no 1840. līdz 1874. gadam viņš strādāja Britu muzejā, taču pēc tam dabas vēstures daļa tika nodalīta uz Dabas vēstures muzeju. Viņš publicēja vairākus muzeja kolekciju katalogus, kuros iekļāva vispusīgas diskusijas par dzīvnieku grupām, kā arī aprakstīja jaunas sugas.

## Ārējās saites
* Biogrāfija
Grejs (nozīmju atdalīšana)

**Grejs** var būt:

* grejs — radiācijas absorbētās dozas mērvienība.

Cilvēki ar šādu uzvārdu:

* Džeimss Grejs (*James Gray*; 1969) — amerikāņu kinorežisors, scenārists un producents;
* Džims Grejs (*Jim Grey*; 1944—2012) — amerikāņu datorzinātnieks;
* Džordžs Grejs (*George Gray*; 1808—1872) — angļu zoologs un rakstnieks;
* Džons Edvards Grejs (*John Edward Gray*; 1800—1875) — britu zoologs;
* Eliša Grejs (*Elisha Gray*; 1835—1901) — amerikāņu izgudrotājs;
* F. Gērijs Grejs (*F. Gary Gray*; 1969) — amerikāņu kinorežisors un producents.
Lubačovas apriņķis

**Lubačovas apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Jaroslavas un Pševorskas apriņķiem, Ļubļinas vojevodistes Bilgorajas un Tomašovas apriņķiem, kā arī Ukrainu. 

## Apskates objekti
*Radružas baznīca (*Cerkiew św. Paraskewy w Radrużu*)

## Galerija

Radruż,_cerkiew_św._Paraskewy_(HB1).jpg|Radružas baznīca
Cešanova

**Cešanova** () ir pilsēta Polijas dienvidaustrumos, Piekarpatu vojevodistē uz austrumiem no Žešovas.
Lubačova

**Lubačova** () ir pilsēta Polijas dienvidaustrumos, Piekarpatu vojevodistē uz austrumiem no Žešovas.

Rakstos pirmoreiz minēta 1211. gadā. Pilsētas tiesības no 1376. gada. 1648. gadā pilsētu nopostīja Bohdana Hmeļnicka karotāji. 1772. gadā Lubačova iekļāvās Austrijas impērijā. No 1918. gada - atjaunotajā Polijas valstī. 1939. gadā Polijas kampaņas laikā Lubačovu 12. septembrī ieņēma Vācijas karaspēks, bet, pamatojoties uz Molotova-Rībentropa paktu, vācieši atkāpās un 26. septembrī to ieņēma Sarkanā armija. Līdz 1941. gada 22. jūnijam, kad to atkal ieņēma vācu karaspēks, tā ietilpa PSRS. Pēc kara pilsētu 1945. gadā iekļāva Polijas valstī.

Lubačova ir poļu soļotāja Roberta Kožeņovska (*Robert Korzeniowski*, 1968) dzimtā pilsēta.
Pulkvežleitnants

**Pulkvežleitnants** (NATO kods — OF-4) ir armijas vecāko virsnieku dienesta pakāpe. Parasti tā armijas dienesta pakāpju sistēmā atrodas starp majora un pulkveža dienesta pakāpēm. Bruņotajos spēkos pulkvežleitnants lielākoties komandē bataljonu. Šī dienesta pakāpe sastopama arī citos militarizētos dienestos, piemēram, policijā.

## Lietošana Latvijā

Arī Latvijas Bruņotajos spēkos un Latvijas Nacionālajos bruņotajos spēkos tika un tiek lietota šī dienesta pakāpe, tāpat arī Valsts policijā un robežsardzē.

Attēls:Majors.gif|Latvijas bruņoto spēku pulkveža leitnanta parādes formas apkakles zīmotne.
Attēls:Pulkvezleitnants.gif|Latvijas NBS pulkvežleitnanta parādes formas apkakles zīmotne (pēc 1992)
Artūrs Aparnieks.gif|pulkvedis leitnants Artūrs Aparnieks
Attēls:Rudolfs Ceplitis.jpg|Latvijas armijas pulkvedis leitnants Rūdolfs Ceplītis
Kārlis Prauls.jpg|Aizsargu organizācijas priekšnieks pulkvedis leitnants Kārlis Prauls
Otto Zeltins.jpg|Jātnieku pulka 5. eskadrona komandieris pulkvedis leitnants Otto Zeltiņš
Arla

**Arla** () ir pilsēta Bušdironas departamentā, Provansas-Alpu-Azūra krasta reģionā, Francijā. Tajā dzīvo 52,7 tūkstoši cilvēku.

Pirmie iedzīvotāji apmetās uz dzīvi šeit apmēram 800. gadā p.m.ē. Arlā esošie romiešu laika un romānikas pieminekļi 1981. gadā tika iekļauti UNESCO Pasaules mantojuma sarakstā. Nīderlandiešu postimpresionisma gleznotājs Vinsents van Gogs, kamēr dzīvoja Arlā, izveidoja vairāk nekā 300 gleznas un zīmējumus. Kopš 1970. gada pilsētā notiek starptautisks fotogrāfiju festivāls. Arlā ir bāzēts futbola klubs *[[AC Arles-Avignon]]*.

## Atsauces

## Ārējās saites

* Tūristu mājaslapa
Džeimstauna

**Džeimstauna** () ir Britu aizjūras teritorijas Svētās Helēnas salas, Debesbraukšanas salas un Tristana da Kuņas salas  galvaspilsēta, kā arī galvaspilsēta Svētās Helēnas salai.Tā ir 3,6 km2 liela un tajā dzīvo 714 cilvēki. Džeimstauna atrodas salas ziemeļrietumos, tajā atrodas osta. To 1659. gadā dibināja Britu Austrumindijas kompānija. Džeimstauna tika nosaukta vēlākā Anglijas, Skotijas un Īrijas karaļa Džeimsa II Stjuarta (pilsētas dibināšanas brīdī — Jorkas hercogs Džeimss) vārdā. Formāli tā tiek uzskatīta par pilsētu, kuras statusu tai 1859. gadā piešķīra Lielbritānijas un Īrijas Apvienotās Karalistes karaliene Viktorija. Tāpat Džeimstauna ir viens no astoņiem salas administratīvajiem apgabaliem.

## Ārējās saites

*
Marija I Anžū

**Marija I** (, ; dzimusi 1371. gadā, mirusi ) bija Anžū dinastijas Ungārijas un Horvātijas karaliene no 1382. gada līdz savai nāvei 1395. gadā.

Marija bija Polijas un Ungārijas karaļa Lajoša I un Bosnijas bana meitas Elizabetes vecākā meita. Par karalieni kļuva pēc tēva nāves desmit gadu vecumā, tāpēc māte Elizabete tika iecelta par karalienes reģenti. Lajošs I par savas valsts mantinieci izvēlējās tieši Mariju, tomēr pēc viņa nāves par Polijas karalieni kļuva jaunākā māsa Jadviga, kura 1386. gadā apprecējās ar Jagaili, liekot pamatus Polijas-Lietuvas valstij. Marija savukārt 1385. gadā apprecējās ar nākamo Svētās Romas impērijas imperatoru Sigismundu Luksemburgu. Marija 1395. gadā mira, iespējams dzemdībās.
Džajpura

**Džaipura** () ir pilsēta Indijas ziemeļrietumos, Rādžastānas štata administratīvais centrs un lielākā pilsēta pēc iedzīvotāju skaita. 2011. gadā pilsētā dzīvoja 3,07 miljoni iedzīvotāju. Džaipura ir svarīgākais Rādžastānas štata ekonomiskais un kultūras centrs. Nozīmīgs tirdzniecības un transporta mezgls. Attīstīta kokvilnas ražošana, stikla-keramikas un elektrotehniskā rūpniecība.

## Atsauces

## Ārējās saites
Mātes diena

thumbnail|200px|Māmiņas dienas kartīte
**Mātes diena**, **Māmiņas diena** jeb **Māmiņdiena** ir starptautiski svētki par godu māmiņām, Latvijā tos svin otrajā maija svētdienā.

Šajā dienā apsveikumus saņem māmiņas atšķirībā no Starptautiskās sieviešu dienas 8. martā, kad tiek sveiktas arī tās sievietes, kurām nav bērnu. Mātes dienā sveic ne tikai savu māmiņu, bet arī vecmāmiņas, sievasmātes un vīramātes. Mātes dienu dažādās valstīs svin atšķirīgos datumos. Latvijā un Igaunijā mātes dienu svin otrajā maija svētdienā, bet, piemēram, Lietuvā — pirmajā maija svētdienā, Krievijā — pēdējā novembra svētdienā.

Pirmo reizi mūsdienu Mātes diena maija otrajā svētdienā tika svinēta 1908. gadā ASV, kad svētdienas skolas skolotāja Anna Rīsa Džārvisa no Rietumvirdžīnijas par godu savai mātei rīkoja baznīcu dievkalpojumus.

## Skatīt arī
* Tēva diena

## Atsauces

## Ārējās saites
Devil May Cry: HD Collection

***Devil May Cry: HD Collection*** ir darbības spēle, ko izstrādājis Capcom un izdevis Capcom, PlayStation 3 un Xbox 360 konsolēm. Spēlē nav jauns sižets, jo tā ir pirmo trīs sērijas spēļu pārnesums uz jaunākām konsolēm. Atšķirībā no vecajām PlayStation 2 versijām, šajā versijā spēlei ir daudz asāka HD grafika un sasniegumu reitings. Japānā izdota 2012. gada martā, bet Eiropā un ASV, tā paša gada aprīlī.

## Ārējās saites
* GameSpot
Dāmu pops

**Dāmu pops** ir četru latviešu popmūzikas dziedātāju projekts, kurā piedalās Ieva Akuratere, Olga Rajecka, Maija Lūsēna un Edīte Baušķeniece. Grupas pazīstamākā dziesma ir 1989. gada hits "Varbūt rīt".

## Vēsture
1989. gadā ASV latviešu grupas "Akacis" dalībnieka Gata Gaujenieka dziesma angļu valodā ieguva jaunus vārdus latviski un nosaukumu "Varbūt rīt", un tās iedziedāšanai tika nodibināts vokālais kvartets, kas sastāvēja no četrām tālaika spožākajām latviešu popmūzikas dziedātājām Akurateres, Rajeckas, Lūsēnas un Baušķenieces. Ingus Baušķenieka un Jura Riekstiņa veidotais aranžējums dziesmai bija tīši primitīvs, jo četras dāmas uzstājoties fonogrammas pavadījumā atdarināja instrumentu spēli. Priekšnesums tika sagatavots kā pārsteigums "Mikrofona '89" aptaujas noslēguma koncertam, taču dziesma kļuva ļoti populāra un vēlāk iekļuva "Mikrofona '90" aptaujas populārāko dziesmu trijniekā.

Dāmas ierakstīja vēl dažas dziesmas ("Ar tevi kopā", "Tu esi"), taču tās neguva līdzvērtīgus panākumus. Projekts tika atdzīvināts 2000. gadā, kad izdots "Dāmu popa" albums "Par rozēm" ar dažādu autoru dziesmām.

2013. gadā Ieva Akuratere paziņoja, ka Maijas Lūsēnas vietā grupā piedalīsies Raimonda Vazdika.

## Atsauces

## Diskogrāfija
* *Par rozēm*. Platforma, 2000, CD.
I Am Alive

***I Am Alive*** ir izdzīvošanas-šausmu spēle, ko izstrādājis Ubisoft Shanghai un izdevis Ubisoft, PlayStation 3 un Xbox 360 konsolēm. Spēli veidot sācis Darkworks 2008. gadā, bet 2010. gadā to pārņēma Ubisoft Shanghai. Priekš Xbox 360 izdota 2012. gada martā, bet PlayStation 3 versija izdota tā paša gada aprīlī.

## Ārējās saites
* Oficiālā mājaslapa
The Legend of Spyro: The Eternal Night

***The Legend of Spyro: The Eternal Night*** ir darbības spēle, ko izstrādājis Krome Studios un izdevis Sierra Entertainment, PlayStation 2, Nintendo DS, Wii, un GameBoy Advance konsolēm, kā arī mobilajiem tālruņiem. Šī ir pēdējā oficiāli izdotā GameBoy Advance spēle Eiropā. Izdota visām konsolēm 2007. gada novembrī, izņemot Wii, kura versija izdeva tā paša gada decembrī.

## Ārējās saites
* Oficiālā mājaslapa
Maija Lūsēna

**Maija Lūsēna** (dzimusi **Maija Renskumberga** 1957. gada 12. martā) ir latviešu popmūzikas dziedātāja un aktrise. Pazīstama kā grupu "Zodiaks" un "Dāmu pops" dalībniece un arī vokālā pedagoģe.

## Biogrāfija
Dzimusi 1957. gada 12. martā Liepājā. No viena līdz trīspadsmit gadu vecumam kopā ar ģimeni dzīvoja Kuldīgā, mācījās Kuldīgas mūzikas skolas vijoles klasē, tad Liepājas 1. vidusskolā (beidza 1975), sāka darboties jauniešu mūzikas grupā.

Studēja Latvijas Valsts konservatorijas Teātra fakultātē (ko pabeidza 1980. gadā), spēlēja Dzintras lomu Rīgas Kinostudijas mākslas filmā “Nakts bez putniem” (1979). Studiju laikā viņa koncertēja arī kopā ar Arni Miltiņu, pēc konservatorijas beigšanas viņa strādāja Latvijas Valsts filharmonijas vokāli instrumentālajā ansamblī "Tip-top" par piedziedātāju, koncertējot PSRS.

1982. gadā viņa uzstājās horeogrāfes Janīnas Pankrates iestudētajā kabarē dziesmu programmā ar R. Paula dziesmām un apprecējās ar komponistu Jāni Lūsēnu. Kopā ar viņa grupu "Neptūns" Maija piedalījās Liepājas teātra izrādē "Māte un neitronbumba" (1985).
1987. gadā atjaunotās grupas "Zodiaks" sastāvā kopā ar Zigfrīdu Muktupāvelu devās koncerttūrē uz ASV, kur tika ierakstīta plate "Mākoņi". Notika koncertēšana Amerikas klubos, un mūzikas pazinēji Maijas balsi salīdzināja ar Džūlijas Krūzas balsi.
Zodiaks aktīvi koncertēja arī festivālā "Bildes", kurā Maija piedalījās ar saviem abstraktās mākslas darbiem. Grupa "Zodiaks" ieguva festivāla "Liepājas dzintars" *Grand Prix* 1987. un 1989. gadā. Maija nodziedāja Laimdotas lomu Zigmāra Liepiņa rokoperā "Lāčplēsis" (1988).

Pēc "Zodiaka" darbības pārtrūkšanas Maija kopā ar Jāni Lūsēnu sagatavoja dziesmu programmas bērniem kasetēs, un guva panākumus "Mikrofona '92" aptaujā ar dziesmu "Ja es būtu". Viņa piedalījās TV seriālā "Līdumu dūmos" (1992), kā arī atsāka aktrises gaitas neatkarīgajā teātrī "Kabata". Maija vadīja televīzijas rīta pārraides bērniem "Nāc sadziedāt!", bija vokālā pedagoģe, 2007. gadā nodibināja vokālo studiju "Maijas Lūsēnas meistarklase".

## Diskogrāfija
* *Mākoņi* (kopā ar "Zodiaku", "Melodija", LP, 1990)
* *Ziemas prieki bērniem* (kopā ar J. Lūsēnu, "MicRec", kasete, 1993)
* *Mirušais gadsimts* (kopā ar "Zodiaku", kasete, 1995)
* *Nāc sadziedāt!* (kopā ar J. Lūsēnu, "Balss", kasete, 1996)
* *Par rozēm* (kopā ar "Dāmu popu", 2000)
* *Mirušais gadsimts* (kopā ar "Zodiaku", "MicRec", CD, 2006)

## Atsauces
Turana

**Turana** (,  — ‘Solončaks’) ir pilsēta Krievijā, Tivā, Bijhemas kožūna (rajona) centrs. Izvietojusies Tivas ziemeļos Turanas upes krastā 65 km uz ziemeļrietumiem no republikas galvaspilsētas Kizilas.

## Vēsture
Turanu 1885. gadā dibināja krievu ieceļotāji un tā kļuva par pirmo krievu apmetni Urjanhajas novadā. 1908. gadā atvērta pirmā skola. 1916. gadā pabeigta ceļa būve no Minusinskas uz Belocarsku caur Turanu. 1945. gadā, pēc Tuvas Tautas Republikas pievienošanas Krievijas PFSR, Turanai piešķirts pilsētas statuss.

## Atsauces

## Ārējās saites
Dananga

**Dananga** (, ), agrāk **Turana** (), ir ostas pilsēta Vjetnamas centrālajā daļā Dienvidķīnas jūras krastā. Tā vienlaicīgi ir viena no Vjetnamas centrālās pakļautības pilsētām, kas ir Vjetnamas administratīvā iedalījumā pirmā līmeņa vienība. 2019. gadā Danangā dzīvoja aptuveni 1,23 miljoni iedzīvotāju. Pēc šī rādītāja tā ir piektā lielākā pilsēta Vjetnamā.

Dananga ir nozīmīga Centrālās Vjetnamas pilsēta, nozīmīgs transporta mezgls. Pilsētā atrodas Danangas starptautiskā lidosta. Attīstīta tekstilrūpniecība, pārtikas rūpniecība un mašīnbūve. Pilsēta ir pazīstama ar savu tīro vidi, skaistajām pludmalēm un labu pakalpojumu servisu. Tā ir viena no visstraujāk augošajām Vjetnamas pilsētām.

Pirmie eiropieši, kas ieradās mūsdienu Vjetnamas teritorijā, 1535. gadā izkāpa krastā tieši Danangas līcī. 1787. gadā Dananga kļuva par daļu no Franču Indoķīnas. Vjetnamas kara laikā netālu no Danangas atradās Amerikas Savienoto Valstu galvenā militārā bāze Vjetnamā. 1997. gadā Dananga kā atsevišķa administratīvā vienība atdalījās no Kuannamas provinces, ar kuru mūsdienās robežojas dienvidos. Ziemeļos robežojas ar Tiathjenas-Hue provinci.

Administratīvi sīkāk Dananga dalās 8 apgabalos: 6 pilsētas apgabalos un 2 lauku apgabalos. Pilsētas apgabali ir Kamle (*Cẩm Lệ*), Haičau (*Hải Châu*), Ljenčeu (*Liên Chiểu*), Nguhansona (*Ngũ Hành Sơn*), Soņtra (*Sơn Trà*), Thankhe (*Thanh Khê*), bet lauku apgabali ir Hoavana (*Hòa Vang*) un Paraselu salas (uz tiem Vjetnama ir izteikusi pretenzijas).

## Ģeogrāfija
Dananga ir lielākā pilsēta Vjetnamas centrālajā daļā un viena no valsts svarīgākajām ostām. Pilsētu rietumos ieskauj kalni, bet austrumos - Dienvidķīnas jūra. Centrālo pilsētu šķērso Hanas upe. Dananga robežojas ar Hue pāri Hai Van (Hải Vân) pārejai ziemeļos, kā arī ar Kuangnama (Quảng Nam) provinci dienvidos un rietumos. Tā atrodas 764 km uz dienvidiem no Hanojas un 964 km uz ziemeļiem no Hošiminas pilsētas. Pilsētas kopējā sauszemes platība ir 1283,42 km2, no kuriem 241,51 km2 ir pilsētu rajoni un 1041,91 km2 ir lauku rajoni.

### Urbanizācija
Pilsētai ir augstākais urbanizācijas līmenis starp Vjetnamas provincēm un pašvaldībām, un tajā ir tikai 11 lauku kopienas, kas ir vismazākais skaits starp visām provinces līmeņa vienībām Vjetnamā. 2009. gadā 86,9% no Danangas iedzīvotājiem dzīvoja pilsētu teritorijās; vidējais pilsētu iedzīvotāju skaita pieaugums gadā bija 3,5%.

## Atsauces

## Ārējās saites
Molekulārā bioloģija

**Molekulārā bioloģija** ir bioloģijas nozare, kas pēta dzīvības izpausmes un īpašības molekulārā līmenī, īpašu uzmanību pievēršot olbaltumvielu un nukleīnskābju (DNS un RNS) savstarpējai mijiedarbībai. Molekulārajā bioloģijā pēta arī dažādu biomolekulu trīsdimensionālo uzbūvi. Molekulārā bioloģija ir cieši saistīta un pētāmās problēmas pat pārklājas ar bioķīmiju un ģenētiku, kā arī ar biofiziku. Molekulārā bioloģija kā zinātne parādījās 20. gadsimtā, kad attīstījās ģenētika, tika atklātas hromosomas un dezoksiribonukleīnskābe (DNS). Pēc DNS dubultās spirāles struktūras noteikšanas 1953. gadā molekulārā bioloģija ir kļuvusi par neatņemamu bioloģijas sastāvdaļu. Ar molekulārās bioloģijas palīdzību tiek veidoti arī dažādi ģenētiski modificēti organismu genomi.

## Ārējās saites
Mūzas

thumbnail|235px|Deviņas sengrieķu mūzas: Klio, Talija, Erato, Eiterpe, Polihimnija, Kalliope, Terpsihora, Urānija un Melpomene
**Mūzas** () sengrieķu mitoloģijā ir Zeva un Mnēmosines meitas, poēzijas, mākslu un zinātņu dievietes. Sengrieķu mitoloģijā ir deviņas mūzas: Kalliope, Eiterpe, Klio, Erato, Melpomene, Polihimnija, Terpsihora, Talija un Urānija. Mūzas bieži tiek attēlotas pavadot mākslas aizbildi Apollonu. No vārda "mūza" ir radies vārds "muzejs".

Katrai mūzai ir sava sfēra, par kuru tās atbild.
* Kalliope ir vecākā un gudrākā mūza. Viņa ir liroepikas mūza.
* Eiterpe ir lirikas un mūzikas mūza.
* Klio ir vēstures mūza.
* Erato ir mīlas dziesmu mūza.
* Melpomene ir traģēdijas mūza.
* Polihimnija ir svēto himnu un ģeometrijas mūza.
* Terpsihora ir dzejas un deju mūza.
* Talija ir komēdiju mūza.
* Urānija ir astronomijas un astroloģijas mūza.

## Ārējās saites
Mūza

**Mūza** var būt:

* mūzas — dievietes sengrieķu mitoloģijā;
* mākslinieku radošās darbības iedvesmas avots.
Polockas Eifrosīnija

thumb|220px|Polockas Eifrosīnijas dibinātā Svētā Pestītāja baznīca (''Царква Сьвятога Спаса'', 1128—1156)
thumb|120px|Zeltkaļa Lāzara Bogšas 1161. gadā izgatavotais Polockas Eifrosīnijas krusts (1889. gada attēls)
thumb|250px|Baltkrievijas piemiņas monēta ar Polockas Eifrosīnijas attēlu (2008)|left

**Polockas Eifrosīnija** (; dzimusi starp 1101. un 1105., mirusi 1173.) bija Vitebskas kņaza Svjatoslava Vseslaviča meita, kas iestājās klosterī un veltīja savu dzīvi kristietības izplatīšanai Polockas kņazistē. 1910. gadā Krievijas Pareizticīgo baznīca kanonizēja Polockas Eifrosīniju par svēto.

## Dzīvesgājums
Dzimusi 12. gadsimta sākumā kā Vitebskas kņaza meita Predslava. 12 gadu vecumā viņa nolēma iestāties klosterī un pieņēma vārdu Eifrosīnija. Sākumā Eifrosīnija apmetās Polockas Sofijas klostera cellē un nodevās grāmatu lasīšanai un pārrakstīšanai. Viņas laikā uzsākta Polockas hronikas rakstīšana, kas 26 nodaļās apraksta notikumus no 1104. līdz 1197. gadam.

Pēc 1127. gada Kijivas lielkņaza Mstislava Vladimiroviča karagājiena uz Polocku un tās izpostīšanas viņa nodibināja jaunu klosteri, kurā iestājās viņas māsa Gordislava un māsīca Zveņislava. Pie klostera Eifrosīnija lika uzcelt mūra baznīcu, kas pārveidotā veidā saglabājusies līdz mūsdienām. 1129. gadā viņas tēvs kņazs Svjatoslavs tika apcietināts un izsūtīts trimdā uz Cargradu, kur mira pēc 1130. gada.

No 1132. līdz 1144. gadam Polockas kņazs bija viņas brālis Vasiļko Svjatoslavičs, kas atjaunoja Polockas kņazu dinastiju, bet pēc viņa nāves sākās cīņas starp trim kņaza Vseslava "Brīnumdara" mantinieku līnijām - Vitebskas, Minskas un Druckas kņaziem. Tikai 1162. gadā Polockā varu atkal atguva Vitebskas kņazu dzimta.

Ap 1160. gadu viņai no Bizantijas tika atsūtīta Efesas Svētās Dievmātes ikona, ko uzskatīja par evaņģēlista Lūkas gleznotu. 1173. gadā viņa devās svētceļojumā uz Jeruzalemi, kur mira. Eifrosīnijas mirstīgās atliekas tika pārvestas uz Kijivu, bet 1910. gadā uz Polocku.

## Literatūra
* ЖИТИЕ ЕВФРОСИНИИ ПОЛОЦКОЙ ("Polockas Eifrosīnijas dzīve" – tulkojums krievu valodā)

## Piemiņa
1918. gadā Sv. Polockas Eifrosīnijas vārdā nosauca Kārsavas pareizticīgo baznīcu.

Polockas Eifrosīnija ir Baltkrievijas aizbildne. Baltkrievijā ir Svētās Eifrosīnijas klosteris Polockā un Svētās Eifrosīnijas pareizticīgo baznīca Minskā. Turklāt ir Polockas Eifrosīnijai veltītas baznīcas Londonā, Toronto, Viļņā un Sautriverā, Ņūdžersijā, ASV.

Sv. Polockas Eifrosīnijas svētku diena tiek svinēta 23.maijā.

## Ārējās saites

## Piezīmes un atsauces
Kendzaburo Oe

**Kendzaburo Oe** ( *Ōe Kenzaburō*;  — 2023. gada 3. marts) bija japāņu rakstnieks. 1994. gadā saņēmis Nobela prēmiju literatūrā.

K. Oe sāka rakstīt 1957. gadā. Viņš savos darbos ir ietekmējies no franču un amerikāņu literatūras un literatūras teorijas. Tie aplūko politiskus, sociālus un filozofiskus tematus, tai skaitā kodolieročus, atomenerģiju, sociālo nekomformismu un eksistenciālismu. Viņa pazīstamākie darbi ir *[[The Silent Cry]]* un "Privāta lieta".

## Atsauces

## Ārējās saites
* Nobela prēmijas profils
Rotaļlietu stāsts (franšīze)

thumb|150px
**"Rotaļlietu stāsts"**  jeb **"Rotaļlietas stāsts"** () ir pilnmetrāžas animācijas filmu cikls. Animācijas filmu ideja pieder *[[Pixar]]* studijai, bet izplatītājs ir *[[Walt Disney Pictures]]*. Filmās stāstīts par rotaļlietām, kas patiesībā ir dzīvas un slēpj no ļaudīm savu piedzīvojumiem pilno ikdienu. Pirmo divu daļu režisors ir Džons Laseters, trešās daļas režisors ir Lī Ankričs, bet ceturtās daļas režisors ir Džošs Kūlijs. Pašreiz ir iznākuši trīs filmas turpinājumi, kā arī vairākas video spēles un mini televīzijas seriāli, tajā skaitā 2000. gada seriāls par "Rotaļlietu stāsta" filmu cikla varoni Bazu Gaismasgadu (*Buzz Lightyear of Star Command*), un viņa piedzīvojumiem kā zvaigžņu iekarotājam ().

## Varoņi
Galvenie varoņi visās "Rotaļlietu stāsta" pilnmetrāžas filmās ir kovboju lupatu lellīte šerifs Vudijs un Bazs Gaismasgads - kosmosa iekarotājs, kura ekipējums ir pilns ar dažādām funkcijām un iespējām (tajā skaitā spārniem, balss atskaņošanas pogām, stikla skafandru un lāzeru). Filmās piedalās arī tādi varoņi, kā porcelāna lellīte Bo Bīpa, zaļais dinozaurs Reksis, garais suns ar atsperi Slinkijs, krājkasīte - cūciņa Hamms un Kartupeļgalvas kungs ar kundzi. Katrā "Rotaļlietu stāsta" sērijas filmā parādās arī jauni varoņi, tajā skaitā kovbojmeitene Džesija (kura paliek pie Endija un piedalās arī pēc tam sekojošos piedzīvojumos), lācis Laco, lielais mazulis un motobraucējs Djūks Kabūns.

## Filmas
* "Rotaļlietu stāsts"
* "Rotaļlietu stāsts 2"
* "Rotaļlietu stāsts 3"
* "Rotaļlietu stāsts 4"
* "Bazs Gaismasgads"
* "Rotaļlietu stāsts 5"

## Atsauces

## Ārējās saites
*
Ieeja tukšumā

"**Ieeja tukšumā**" () ir Gaspara Noē veidota 2009. gada Francijas filma. Uzņemta neona gaismu Tokijas pilsētvidē, filma seko līdz Oskaram, jaunam amerikāņu narkodīlerim, ko sašauj policija un kurš no ārpusķermeņa pieredzes stāvokļa turpina vērot turpmākos notikumus. Filma ir uzņemta no pirmās personas skatupunkta, kas lido virs pilsētas ielām. Ik pa laikam tajā ir epizodes, kurās Oskars skatās aiz sava pleca, kad savukārt tiek rādītas epizodes no viņa pagātnes. Viscaur filmai ir izmantota eksperimentālā kino un psihodēlisko vielu pieredzes tēlainība. Noē filmu raksturo kā "psihodēlisku melodrāmu".

"Ieeja tukšumā" tika pirmizrādīta 2009. gada 22. maijā Kannu kinofestivālā. Tā saņēma galvenokārt pozitīvus kritiķu vērtējumus, tomēr tā bija komerciāli neveiksmīga, jo tās ienākumi bija daudz mazāki par budžetu.

## Atsauces

## Ārējās saites
APSTAR-7

**APSTAR-7** ir Honkongā bāzēta uzņēmuma APT Satellite Company Ltd. sakaru pavadonis, kas palaists 2012. gadā. Tas nodrošinās sakarus Āzijā, Austrālijā, Vidējos Austrumos, Austrumāfrikā un Austrumeiropā.

*APSTAR-7* izgatavojis Francijā bāzētais uzņēmums Thales Alenia Space uz platformas Spacebus-4000C2 bāzes.
Pavadonī uzstādīti 28 C joslas un 28 Ku joslas raidītāji.

Līgums ar ar *Thales Alenia Space* par *APSTAR-7* izgatavošanu tika noslēgts  par 128,5 miljoniem EUR. Savukārt 2010. gada aprīlī tika noslēgts līgums par *APSTAR-7B* būvi. Ja *APSTAR-7* tiks veiksmīgi nodots ekspluatācijā, *APSTAR-7B* nodos valsts uzņēmumam China Satcom un pārdēvēs par Zhongxing 12.

## Lidojuma gaita
*APSTAR-7* tika palaists  10:27:04 UTC ar nesējraķeti Chang Zheng 3B/E no Sjičanas pavadoņu palaišanas centra.

Plānots, ka tas nomainīs pavadoni APSTAR-IIR, kurš darbojas punktā 76,5° austrumu garuma.

## Atsauces

## Ārējās saites
* Apstar-7 APT 
* APStar 7, 7B Gunter Dirk Kreb
Ņūfaundlenda

**Ņūfaundlenda** (; ) ir sala Ziemeļamerikā, Atlantijas okeāna piekrastē, Kanādas provinces Ņūfaundlendas un Labradoras apdzīvotākā daļa. Tā ir 16. lielākā sala pasaulē, tās krasta līnija ir 9656 km gara. Salas lielākā pilsēta ir Sentdžonsa, kurā dzīvo apmēram 108,8 tūkstoši cilvēku. Salas kopējais iedzīvotāju skaits 2006. gadā sasniedza 479 105. Ņūfaundlendu 986. gadā atklāja normaņi. Uz salas atrodas dzelzs, vara, svina, cinka rūdas atradnes. No Labradoras pussalas salu atdala Belila šaurums un Sentlorensa līcis.

## Atsauces

## Ārējās saites

* of the Government of Newfoundland and Labrador
*Religion, Society, and Culture in Newfoundland and Labrador
Twisted Metal: Head-On

***Twisted Metal: Head-On*** ir Twisted Metal transportlīdzekļu cīņas spēļu sērijas videospēle, ko izstrādājis Incognito Entertainment un izdevis SCEA PlayStation Portable un PlayStation 2 konsolēm. Sākotnēji spēle izdota 2005. gadā un paredzēta PlayStation Portable, taču 2008. gadā tā tika izdota arī PlayStation 2 konsolei. Šī ir pirmā sērijas spēle, kura ir pilnībā spēlējama daudzspēlētaju režīmā caur internetu.

## Ārējās saites
* Oficiālā mājaslapa
USA-234

***USA-234*** jeb ***NROL-25*** ir ASV izlūkošanas pavadonis. Tas palaists 2012. gada aprīlī Nacionālā izlūkošanas biroja vajadzībām.

[thumb|left|180px|''NROL-25'' palaišana ar [Delta IV M+(5,2)]]
Oficiāli par kosmiskā aparāta parametriem un uzdevumiem nekas netiek izpausts, bet neatkarīgi analītiķi secinājuši, ka *NROL-25* ir jaunās izlūkošanas pavadoņu sistēmas Future Imagery Architecture (FIA) otrais radara komponents.

*NRO L-25* tika palaists  23:12:57 UTC ar nesējraķeti *[[Delta IV M+(5,2)]]* no Vandenberga Gaisa spēku bāzes starta kompleksa *SLC-6*. *Delta IV M+(5,2)* konfigurācijai šis bija pirmais lidojums.
Pēc ieiešanas orbītā pavadonim dots nosaukums *USA-234*.

## Atsauces
Pixar

thumb|250px
***Pixar Animation Studios*** ir kinostudija, kas darbojas datoranimācijas žanrā. Atrodas Kalifornijā, ASV.

Studiju 1979. gadā dibināja Džordžs Lūkass kā *Computer Division*, un tā bija *[[Lucasfilm]]* datoranimācijas apakšnodaļa pēc "Zvaigžņu karu" veiksmes. 1986. gadā Stīvs Džobss atpirka kompāniju no Džordža Lūkasa par 10 miljoniem dolāru. Par jauno kompānijas vadītāju kļuva Elvijs Rejs Smits, kurš piedāvāja kompāniju pārsaukt par *PIXAR*. 2006. gadā pēc ilgām pārrunām studiju par 7,4 miljardiem dolāru iegādājās kompānija *[[Walt Disney Pictures]]*, padarot Stīvu Džobsu par vienu no lielākajiem *Walt Disney* akcionāriem.

Kompānija papildus animācijas filmu ražošanai nodarbojas arī ar trīsdimensiju datoranimācijas programmatūras izstrādi. Kompānijas izstrādātā programma *[[RenderMan]]* ir izmantota tādu filmu kā "Titāniks", "Matrikss" un "Gredzenu pavēlnieks" izveidē.

## Animācijas filmas
*Pixar* ir izdevusi 25 pilnmetrāžas animācijas filmas, no kurām 11 ir bijušas finansiāli veiksmīgas un kritiķu atzinīgi novērtētas:
* "Rotaļlietu stāsts (1995)
* "Kukaiņu dzīve" (1998)
* "Rotaļlietu stāsts 2" (1999)
* "Mošķīši" (2001)
* "Meklējot Nemo" (2003)
* "Lieliskie" (2004)
* "Vāģi" (2006)
* "Gardēdis" (2007)
* "VALL-E" (2008)
* "Augšup" (2009)
* "Rotaļlietu stāsts 3" (2010)
* "Vāģi 2" (2011)
* "Drošsirde" (2012)
* "Mošķīšu universitāte" (2013)
* "Prāta spēles" (2015)
* "Labais dinozaurs" (2015)
* "Meklējot Doriju" (2016)
* "Vāģi 3" (2017)
* "Koko noslēpums" (2017)
* "Lieliskie 2" (2018)
* "Rotaļlietu stāsts 4 (2019)
* "Uz priekšu" (2020)
* "Dvēsele" (2020)
* "Luka" (2021)
* "Es sarkstu" (2022)
* "Bazs Gaismasgads" (2022)
* "Elementāri" (2023)

### Drīzumā gaidāmas animācijas filmas
* "Prāta spēles 2" (*Inside Out 2*, 2024)
* *[[Elio]]* (2025)

## Atsauces

## Ārējās saites
*  
*
Horsšūailenda

**Horsšūailenda** () vai **Bāze Y** (*Base Y*) bija Apvienotās Karalistes polārstacija Antarktīdā. Izvietota uz Horsšū salas Margeritas līča ziemeļaustrumos Buržuā fjorda krastā. Izveidota 1955. gada 11. martā kā Folklenda Salu teritoriju dienesta “Bāze Y”. Galvenās pētījumu jomas bija ģeodēzija, kartogrāfija, ģeoloģija un meteoroloģija. Stacija slēgta 1960. gada 21. augustā, kad personāls un stacijas pētniecības programmas tika pārceltas uz Stoningtonailendas staciju. Atkārtoti īslaicīgi atvērta no 1969. gada 7. marta līdz 11. jūlijam. Pie stacijas piederēja arī patvērums Bleikloka salā (izbūvēts 1957. gadā). Vēlākos gados stacija tika regulāri apmeklēta un izmantota kā patvērums Roteras un citu staciju zinātniskajām ekspedīcijām, kā arī uzturēta tās funkcionalitāte.

1995. gadā stacija un tās apkārtne tika sakopta un tai tika piešķirts vēstures pieminekļa un speciāli aizsargājamas vietas (Nr. 63) statuss. Stacija regulāri tiek izmantota kā viens no antarktiskā tūrisma pieturas punktiem.

## Atsauces

## Ārējās saites

* Station Y / Horseshoe Island (attēlu galerija)
* Horseshoe Island sea ice loss. Sledging party lost on sea ice, Horseshoe Island May 1958
Ēriks Cābels

**Ēriks Cābels** (; dzimis  Austrumberlīnē) ir bijušais profesionālais Vācijas šosejas riteņbraucējs. Ar vairāk kā 200 uzvarām profesionālās sacensībās viņš tiek uzskatīts par vienu no labākajiem Vācijas riteņbraucējiem un labākajiem riteņbraukšanas sprinteriem vēsturē. Cābels ir uzstādījis rekordu ar deviņām uzvarām punktu klasifikācijā Lielajās tūrēs, laika posmā no 1996. līdz 2001. gadam, uzvarot sešas reizes pēc kārtas *[[Tour de France]]* un *[[Vuelta a España]]* 2002., 2003. un 2004. gadā. Cābels četras reizes ir uzvarējis velobraucienā Milāna–Sanremo kā arī vairākās sešu dienu treka riteņbraukšanas sacensībās.

Ērika dēls Riks Cābels arī ir profesionāls riteņbraucējs, šobrīd pārstāv **.

## Dopinga pārkāpumi
2007. gada 24. maijā Cābels un bijušais *[[Team Telekom]]* komandas biedrs Rolfs Aldags atzinās EPO lietošanā, lai sagatavotos 1996. gada Tour de France. Cābels preses konferencē teica, ka nedēļu esot eksperimentējis un pārtraucis blakusefektu dēļ. Viņš atvainojās par melošanu par EPO lietošanu pagātnē. Viņa atzīšanos izsauca apsūdzības no bijušā *Team Telekom* masiera Žefa d'Onta un bijušo komandas biedru Berta Dīca, Udo Beltsa un Kristiana Enna atzīšanās. D'Onta grāmata, kuras fragmetni tika publicēti Vācijas laikrakstā *[[Der Spiegel]]* 2007. gada aprīlī, saturēja *Team Telekom* dalībnieku apsūdzības sistemātiskā EPO lietošanā 1990. gadu vidū.

Cābela vārds parādījās arī  Francijas Senāta 2013. gada 24. jūlijā publicēto dopinga testu rezultātu sarakstā. Tie bija ņemti  1998. gada Tour de France laikā un atzīti par pozitīvām EPO analīzēm 2004. gadā, kad tie tika atkārtoti pārbaudīti. Šī ziņojuma sakarā Cābels atzinās dopinga lietošanā no 1996. līdz 2004. gadam. Tā rezultātā Cābels zaudēja darbu kā  treneris un UCI Profesionālās riteņbraukšanas padomes biedrs.

2013. gada jūlijā Cābels intervijā sueddeutsche.de atklāja precīzākas detaļas par saviem pārkāpumiem. Viņš apgalvoja, ka lietoja EPO no 1996. līdz 2003. gadam, kā arī izmantoja citas aizliegtas vielas un metodes.

## Atsauces

## Ārējās saites
Bhagavadgīta

[thumb|250px|Krišna un [Ardžuna kaujas ratos]]
**Bhagavadgīta** (, (*bhagavad-gītā*) — 'Dieva dziesma') ir sena indiešu poēma, kas izklāsta hinduistu reliģiju un filozofiju. Tā ir 700 rindu daļa no eposa Mahābhārata ko hinduisti pieņem par Upanišadas kodolu un reliģisku doktrīnu.

## Etimoloģija
Bhagavadgīta sanskrita valodā ir "Dieva Dziesma". Par tās autoru tradicionāli uzskata Krišnu. Vairākās mūsdienu valodās Bhagavadgītu saīsina uz Gītu.

## Konteksts un saturs
Bhagavadgītas vide ir filozofiska saruna, kas notiek kaujas ratos starp dievību Krišnu un princi Ardžūnu. Kurukšetas kaujas laukā kara vadonim un princim uznāk šaubas par jēgu karot un cīnīties ar brālēniem. Krišna Ardžūnu iedrošina, atgādinot viņam par valdnieka pienākumiem un hinduistu filozofijas patiesībām. Sarunu rezultātā princis saņem mācības par vairākām jogām, karmu, mokšu, reinkarnāciju un citām hinduistu gudrībām.

## Vēsture un komentāri
Hinduisti pieņem, ka Bhagavadgītu pierakstīja dziesminieks Vjāsa 3102. gadā pirms mūsu ēras. Rietumu pētnieki apgalvo, ka Bhagavadgīta pierakstīta starp 5. un 2. gadsimtu p.m.ē., bet galīgā versija tapusi Guptu impērijas laikā 4. gadsimtā. Pirmais angliskais tulkojums parādījās 1785. gadā.

Ievērojami indiešu filozofi un garīdznieki rakstījuši plašus komentārus par Bhagavadgītu. Vairākās apcerēs parādās karš kā alegorija, Krišna simbolizē Brahmu, Ardžuna simbolizē Atmanu, utt. Svāmī Činmajananda komentēja Bhagavadgītu kā visaptverošu garīgu ceļvedi cilvēkiem.

Šrī Aurobindo pieņēma, ka Krišna bijis vēsturiska persona un Bhagavadgīta ir aforisms par dievišķām nodarbībām ar cilvēci.
Mahātma Gandijs, Bhagavadgītas iedvesmots, interpretēja kara lauku kā dvēseli un Ardžunas šaubas un jautājumus par cilvēka tieksmēm pārvarēt ļaunumu.

## Atsauces

## Ārējās saites

* Svētā Dziesma, no sanskrita atdzejojis Valdis Bisenieks; Izdevniecība "Vieda", 1999. gadā; 
* Bhagavad-gīta kāda tā ir (BBT latviskais izdevums, tulk. Džīva Gosvāmī dāsa (Ralfs Berzinskis))
Salomons Frencelis

**Salomons Frencelis** no Frīdentāles (, ; dzimis 1561. gadā (vai vēlāk), miris 1605. gadā) bija zinātnieks, humānists un dzejnieks, Rīgas Domskolas inspektors.

Viņa radinieks **Salomons Gotlobs Frencels** (Salomon Gottlob Frentzel, 1701-1768) bija Saksijas garīdznieks un hronists.

## Dzīvesgājums
Dzimis Breslavā 1561. gadā (pēc citiem datiem 1562. vai 1564. gadā). Kādu laiku viņš uzturējās Svētās Romas impērijas ķeizara galmā Prāgā. Šajā laikā nonāca saskarē ar Filipu Melanhtonu. Vēlāk Frencelis darbojās par ētikas un filozofijas profesoru Helmštetē. Tad pārcēlās uz Rīgu un 1599. gadā kļuva par Rīgas Domskolas inspektoru. Rīgā, Mollīna tipogrāfijā tika izdoti vairāki viņa darbi: 1599. gadā 3 izdevumi, 1600. gadā 2 izdevumi. 
Ievērības cienīga ir viņa 1599. gadā izdotā poēma "Par īsto dižciltību un zinātņu cieņu", kas bija veltīta Johanam Tīzenhauzenam un Rīgas humānistiem. Šajā darbā autors nosoda pārmērības ēšanā un apģērbu greznību, kā arī garīgo interešu trūkumu.

Salomons Frencelis miris Rīgā 1605. gada 18. jūnijā.

## Darbi
* 1585. — "*Elegia Salomonis Frentzelii Vratislaviensis, Poetae L. de officio cuiusque hominis Christiani, inprimis Ecclesiae Ministri.*"
* 1593. — "*De exvndationibvs Ivnio et Ivlio mensib. anno M.D.XCIII. factis. Vrania Salomonis Frencelii à Fridenthal poetae L. Caesarii. *" 
* 1595. — "*D.LAVRENTII MARTYRIVM, Quod illustre est exemplum admirabilis, praesertim in juvene, ...*"
* 1596. — "*SALOMONIS FRENCELII DE IESV CHRISTO REDIVIVO, ET AETERNVM TRIVMPHANTE Oratio, Habita in incluta IVLIA.*"
* 1599. — "*Beatis manibus Elisabethae Schonbergiae. Helmaestadii, excudebat Jacobus Lucius, ...*"
* 1599. — "*Carmina gratulatoria clarissimorus virorum ad Sal. Frenceliusu, ...*"
* 1599. — "*Livonia, quae Commissariis regiis generalibus, munere demandato in Livonia naviter perfunctis, bene precatur.*"
* 1599. — "*De vera nobilitate et literarum dignitate.*"
* 1600. — "*Monomachia D.Georgii, Equitis capadocis, et draconis lybici, cum mythologia de victoria Jesu Christi, servatoris mundi.*"
u.c.

Viņa radinieks Salomons Gotlobs Frencels (*Salomon Gottlob Frentzel*, 1701-1768) bija Saksijas garīdznieks un hronists.
Walt Disney Pictures

thumb|250px|Studijas logo
***Walt Disney Pictures*** ir ASV kinostudija, *[[Walt Disney Studios]]* meitas uzņēmums, galvenais izklaides industrijas konglomerāta *[[The Walt Disney Company]]* spēlfilmu ražotājs. Uzņēmuma galvenā mītne ir Bērbankā, Kalifornijā. Tā tika izveidota 1983. gadā; pirms tam Disneja studijas filmas izlaida *Walt Disney Productions*.

Uzņēmuma logotipā ir attēlots Disnejlendas "Gulošās skaistules" pils siluets. Zināmākai logotipa versijai, kas pastāvēja no 1985. gada, 2006. gadā to aizvietoja telpiskāks logotips, ko izveidoja Jaunzēlandes datorgrafikas studija *[[Weta Digital]]*; tas pirmo reizi tika parādīts filmas "Karību jūras pirāti: Miroņa lāde" ievadā.

## Atsauces

## Ārējās saites
* Oficiālā mājaslapa 
* ''IMDb'' profils
Emmy balva

***Emmy'' balva''' vai vienkārši ***Emmy**' ir ASV apbalvojums televīzijā. To uzskata par ekvivalentu balvu Amerikas Kinoakadēmijas balvai, ''Tony'' balvai un ''Grammy'' balvai. Balvu pasniegšanas ceremonijā pasniedz spārnotas "mākslas mūzas, kas ceļ uz augšu zinātnes atomu", statuetes. Statuetes dizainu veidojis Luijs Makmenuss.

*Emmy* pasniedz kopš 1949. gada 25. janvāra. To pasniedz dažādu ASV televīzijas sektoru pārstāvjiem. 74. *Primetime Emmy* balvu pasniegšanas ceremonija notika  ''Microsoft'' teātrī, Losandželosā, Kalifornijā.

## Atsauces

## Ārējās saites
*
Horsšū sala

**Horsšū sala** ( — ‘Pakava sala’) ir ap 12 km gara un 1,6—5 km plata sala Margeritas līča ziemeļaustrumos Antarktīdā. Atrodas Buržuā fjorda dienvidu galā un atdala to no Skvēra līča. Salu atklāja un uzmērīja Britu Greiema Zemes ekspedīcija 1936. gadā un nodēvēja pēc tās zirga pakava formā izvietotajām kalnu virsotnēm. Salas krasta līnija stipri izrobota, vairāki dziļi līči; pretēji nosaukumam salas kontūra vairāk atgādina nesimetrisku H burtu. Vairākas līdz par  augstas virsotne, augstākā no kurām ir Breikers.

Salā 1955. gadā tika ierīkota britu polārstacija Horsšūailenda (Bāze Y), kas darbojās līdz 1960. gadam. Mūsdienās populārs antarktiskā tūrisma pieturas punkts.

Kopš 2019. gada salā darbojas Turcijas sezonālā pētniecības stacija TARS.

## Atsauces